ijo musi

**ijo musi** anu **musi** taso li toki e ijo ni tan pali: jan li pali e ni la, jan li kepeken pilin insa ona, li pilin mute e ni. ijo ni li toki e pilin, li toki e sona. ona li pona tan pona lukin, anu tan wawa pilin, anu tan mute pali, anu tan kon sona pi pali ni, anu tan ijo ante. 

## nimi
jan li nimi e *ijo ni* la, ni li pali. nimi “ijo musi” li ken pona ala tawa jan, tan ni: kon pi *ijo ni* li wan ala. tenpo ante la, jan ante li pilin ante e kon pi *ijo ni*.

taso, jan mute pi toki pona li pilin pona tawa ni:  li pona tawa nimi pi *ijo ni*. ni li awen lon: kon nanpa wan la, nimi “musi” li toki e ni: jan li pilin pona tan ona. ni la, ni li ken lon: jan li pilin pona ala tan *ijo ni*. ni la, ni li ken lon: *ijo ni* li sama musi ala.

taso, kulupu li alasa sona, li kama sona e ni: jan mute pi toki pona li awen pilin pona tawa ni: jan li toki e *ijo ni* kepeken nimi “musi”. taso, lipu “musi” pi lipu Wikipesija li lon. ni la, mi ale li ken ala kepeken nimi sama tawa *ijo ni*. nimi “ijo musi” li pona tan ni: lipu pu pi toki Inli la, kon pi nimi “musi” li ni:
**adjective:** artistic, entertaining, frivolous, playful, recreational
ni la, nimi “ijo musi” li sama nimi *“artistic thing(s)”* lon toki Inli. ni la, nimi *“artistic thing(s)”* li sama *“art”* lon toki Inli. ni la, nimi “ijo musi” li *ken* pona tawa *ijo ni*.

## musi lukin
musi lukin la, jan li lukin e musi

### pali tomo

jan li wile e tomo sin la, ona li kepeken nasin pi pali tomo, li kepeken musi pi pali tomo, li kepeken sona pi pali tomo. pali ni li ken suli sama pali pi ma tomo, li ken lili sama supa pi insa tomo. jan sona pi pali tomo o sona e ken e mani tawa jan pali. ona o sona e pali pona e lukin pona tawa jan pi insa tomo.
### pali pi kiwen ma

pali pi kiwen ma li kepeken kiwen poki tan ma. jan li sijelo e kiwen, li seli e kiwen la, pali pi kiwen ma li lon. pali pi nasin mute li ken. poki en kiwen sinpin en kiwen jan en kiwen moku li ken musi taso, li ken tawa pali esun, li ken pona tawa lukin, li ken musi suli. pali pi kiwen ma li ken awen lon tenpo la, ona li suli tawa jan pi sona pi tenpo pini.
### pali pi kon lawa
pali pi kon lawa la, ijo pali li suli ala. nasin pali li suli mute. musi li kama tan insa pi lawa jan, li ijo taso ala. jan musi li pali e nasin, li pana e nasin lon lipu. jan ante li sona e nasin la, ona kin li ken pali e musi ni.
### sitelen pi kule linja
jan li pali e sitelen sama ijo lon lipu kepeken ilo sitelen, kepeken kule wan taso kepeken linja taso.
### sitelen kule

jan li pali e sitelen sama ijo lon lipu kepeken ko kule anu telo kule.
### sitelen ilo
sitelen ilo li sitelen pi ijo lon. sitelen ni li kepeken e nasin ilo sama pi sitelen tawa. jan li open e ilo ni la, sitelen sin li kama sama ijo lon lipu sin tan ilo.
### kiwen sijelo
kiwen la, jan musi li ken pakala e ona tawa sijelo, li ken nasin e ona tawa nasin ante.

## musi lipu

jan li pana e toki kepeken nimi, kepeken lipu, kepeken sitelen toki. ken la, toki ni li kepeken kalama uta kin.

## musi pana
musi ni la, tawa jan en pali jan li suli. jan ante li lukin e jan musi e pali pi jan musi tan musi.
### tawa musi
jan li tawa e sijelo ona. ni li ken lon musi kalama, li ken lon kulupu pi tawa sama, li ken pana e pilin, li ken tawa sama ijo ante. nasin mute li lon. taso sijelo li tawa.
### musi kalama
kalama (en kalama ala) li kepeken tenpo, li ante, li kule e kon tawa kute.
### toki pali tawa
jan musi pali li pana e toki tawa kulupu kepeken tawa, kepeken toki wawa, kepeken musi kalama, kepeken ijo.
## musi ante
nasin jan li nasin mute. ni la, musi mute li lon, li ken mute tawa nasin.
### musi moku
jan pi sona moku li pali e moku la, ni li ken musi kin. moku li ken pona tawa lukin, li ken pona tawa uta.
### ijo pi nasa ala
jan li kepeken ijo, li kepeken ilo lon tenpo ale la, ijo ni en ilo ni li ken kama musi kin. ken la, jan musi li ken pona e ona tawa musi. taso mute la, ona li awen pona tan sin. sama la, ona li ken pona tawa insa lawa taso pi kepeken ala.